गोशाला में हो रहे शादी समारोह, फैला रहे गंदगी
गोशाला में नहीं रखी जातीं आवारा मवेशियां, चारों ओर पसरी विवाह समारोह की गंदगी
भास्कर संवाददाता | जौरा
वार्ड नंबर दो स्थित रेलवे क्रॉसिंग के पास नगर पंचायत द्वारा बलाई गई अस्थाई गोशाला का दुरुपयोग किया जा रहा है। आश्चर्यजनक बात यह है कि इस बारे में नगर पंचायत के जिम्मेदार अधिकारी एवं जनप्रतिनिधियों को खबर तक नहीं है।
जबकि इस परिसर में न केवल शादी समारोह आयोजित किए जा रहे हैं, बल्कि आयोजक समारोह के बाद पूरे परिसर में गंदगी फैंक कर चले जाते हैं। नगर के प्रमुख मार्गों पर आवारा मवेशियों विचरण करने की समस्या विकराल है। जिसके चलते नगर पंचायत द्वारा वार्ड नंबर दो में अस्थाई तौर पर गौशाला बनाई गई है। ताकि वहां नगर में घूम रहीं मवेशियों को रखा जा सके। लेकिन इस परिसर में मवेशियों को रखने की बजाए यहां नगर पंचायत की अनुमति के बगैर शादी समारोह एवं निजी भोज आयोजित किए जा रहे हैं। इस संबंध में नगर पंचायत अध्यक्ष ऊषा सिंघल का कहना है कि गोशाला परिसर में शादी समारोह या निजी भोज का आयोजन कैसे हो रहा है। इसकी जानकारी लेकर संबंधित के खिलाफ कार्रवाई करेंगे।
गोशाला में पसरी शादी समारोह की गंदगी।
hin_Deva hin_Deva mag_Deva hin_Deva hin_Deva hin_Deva